Jegyzőkönyv az Ökoiskola Munkaközösség 2021. 08. 23-ai üléséről.

Jelen voltak: Jelenléti ív mellékelve.

Napirendi pontok:

* Munkaközösség (továbbiakban MK) vezető választása.
* Magyar Környezetei Nevelési Egyesület Országos Találkozójának megbeszélése.
* Szelektív hulladékgyűjtés helyzete.
* Eckensberger Zsolt távozása után az iskolai előkert sorsának megbeszélése.
* Jeles Napok felosztása.

Munkaközösség vezető választása.

Szandi-Varga Péter hosszú mérlegelés után szeretne visszalépni a vezetői feladatok ellátásától. Eddigi munkájában megvalósította azt, amit szeretett volna (pl.: harmadjára nyerte el iskolánk az Ökoiskola Címet) és úgy látja az iskola ökoiskolai útkeresésében más kollégák új lehetőségeket tudnának nyitni. A jelenlévők közül nem volt vállalkozó a poszt betöltésére, így Péter átmenetileg elvállalta a vezetői feladatok további ellátását.

Magyar Környezetei Nevelési Egyesület (továbbiakban Egyesület) Országos Találkozójának megbeszélése.

Szeptember 18-án iskolánk ad otthont az Egyesület Országos Találkozójának, és a szakmai program lebonyolításában segít. A MK tagjai lehetőség szerint részt vesznek a szervezési feladatokban. Vendéglátós diákok bevonása közösségi szolgálat keretében. A Szakmai Munkaközösséggel szoros együttműködés szorgalmazása a témában, illetve a konyhai elhasznált sütőolaj gyűjtésének módszerének áttekintése. A gyűjtés lehetőségének a lakosság számára történő megteremtésének megvizsgálása.

Szelektív hulladékgyűjtés helyzete.

A nyitó tantestületi értekezleten 5-10 perc kérése a téma népszerűsítésére.

Eckensberger Zsolt távozása után az iskolai előkert sorsának megbeszélése.

A Vezetőséget megkérni, hogy az új portás munkaköri leírásába legyen benne a kert locsolása. Zólya Andrea, Eckensberger Tünde és Cseke Anna vállalták osztályaikkal a kert gazolását, metszését.

Jeles Napok felosztása.

A jelenlévők elvállalnak egy-egy jeles napot és készítenek belőle 3-4 diából álltó fegyelemfelhívó ppt-t a kivetítőre. Nánási Andrea online rendelkezésre bocsátja a már meglévő ilyen jellegű teszt anyagait.